Midttrafik dropper det gamle pap-klippekort, og kunderne kan fra i dag købe billet og klippekort over sin mobiltelefon. Det foregår over en ny app, der kan hentes i App Store og Google Play.

- Vi er glade for, at vi nu kan tilbyde kunderne en mobilbetalingsløsning. Mange kunder har efterlyst muligheden for at betale med telefonen, fordi de oplever, det vil gøre deres rejse nemmere, siger vicedirektør i Midttrafik, Mette Julbo, i en pressemeddelelse.

Tre østjyske chauffører er i finalen til årets bedste chauffør

Kan også købe over nettet

Bestyrelsen besluttede allerede sidste år, at en betalingsapp skulle erstatte de gammeldags billetter og klippekort. I den nye app bliver det også muligt at købe billetter til attraktioner og arrangementer fx til Djurs Sommerland, Grøn Koncert og Smukfest.

Kunder, der ikke har en smartphone, får mulighed for at købe print-selv-billetter på midttrafik.dk. Her får kunderne mulighed for at købe de samme billetter som i Midttrafiks app, dog sælges klippekort ikke som print-selv. Der er fortsat mulighed for at købe enkeltbilletter hos chaufføren eller i billetautomater.